TEAMG เผยกำไรไตรมาส 3 ร่วง 34% มาที่ 29 ลบ. หลังรายได้ลด-ต้นทุนเพิ่มขึ้น
TEAMG เผยกำไรไตรมาส 3 ร่วง 34% มาที่ 29 ลบ. จากช่วงเดียวกันเมื่อปีก่อนมีกำไร 44 ลบ. หลังรายได้ลด-ต้นทุนเพิ่มขึ้น ขณะที่งวด 9 เดือน กำไรเพิ่มขึ้น 21% มาที่ 98 ลบ. จากช่วงเดียวกันเมื่อปีก่อนมีกำไร 81 ลบ.
12 พ.ย. 2563

บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG รายงานผลการดำเนินงานงวดไตรมาส 3/63 สิ้นสุดวันที่ 30 ก.ย. ดังนี้

โดยผลการดำเนินงานในไตรมาสดังกล่าวมีกำไรลดลง เนื่องจากบริษัทและบริษัทย่อยมีรายได้รวมในงวด 3 เดือน รวมทั้งสิ้น 433.33 ล้านบาท ลดลงจากรายได้รวมของงวด 3 เดือนไตรมาสที่ 2/63 จากยอด 440.06 ล้านบาทในอัตราร้อยละ 1.53 และลดลงจากรายได้รวมในช่วงไตรมาสเดียวกันของปี 2562 ที่ 453.48 ล้านบาท คิดเป็นอัตราที่ลดลงร้ อยละ 4.44 โดยแยกเป็นรายได้จากการให้บริการเท่ากับ 430.05 ล้านบาท และรายได้อื่นเท่ากับ 3.28 ล้านบาท
อีกทั้ง บริษัทและบริษัทย่อยมีต้นทุนการให้บริการในอัตราร้อยละ 73.0 ของรายได้รวม เพิ่มขึ้นกว่าไตรมาสเดียวกันปี 2562 ที่อยู่ในระดับร้อยละ 66.7 คิดเป็นการเพิ่มขึ้นในอัตราร้อยละ 4.7